Karri Kaitue

Karri Pekka Kaitue (s. 1964) on suomalainen yritysjohtaja ja hallitusammattilainen, joka toimi elokuusta 2015 alkaen Ekokemin toimitusjohtajanaEkokem vaihtaa yllättäen toimitusjohtajaa, Yle Uutiset 2.6.2015. Viitattu 10.3.2016.. Hän jätti yhtiön toimitusjohtajuuden syyskuun 2016 lopussa yhtiön siirryttyä Fortumille. 

Kaitue teki pitkän uran Outokumpu Oyj:ssä. Hän eteni Outokummun organisaatiossa 1990–2011 lakimiehestä konsernin varatoimitusjohtajaksi ja toimitusjohtajan sijaiseksi.Karri Kaitue Taideyliopiston hallituksen puheenjohtajaksi , Taideyliopiston uutishuone, päiväämätön, viitattu 1.6.2015.CV Karri Kaitue, Outotec. Viitattu 1.6.2015. 

Kaitue on toiminut useiden julkisesti noteerattujen yhtiöiden hallituksissa ja valtiosektorilla, kuten Taideyliopiston, Destian ja CapManin hallitusten puheenjohtajana sekä Outotecin ja Cargotecin hallitusten jäsenenä.Hallituksen kokoonpano, Capman 18.3.2015. Viitattu 1.6.2015.

Luotsauspalveluja tarjoavan valtionyhtiö Finnpilotin hallituksesta Kaitue erosi elokuussa 2016 Itä-Uudenmaan käräjäoikeuden tuomittua hänet sakkoihin vesiliikennejuopumuksesta ja vesiliikennerikkomuksesta. Kaitue oli ohjannut venettä noin 1,45 promillen humalassa Kuggenin merialueella.

Kaitue nimitettiin vuoden 2020 alussa Alexandria Pankkiiriliikkeen hallituksen puheenjohtajaksi  ja Elcoline Group Oy:n hallitukseen.

Kaitue nimitettiin vuonna 2021 italialaisen asianajotoimisto Nunziante Magronen Of Councel tehtäviin.

Kaitue toimii puheenjohtajana lisäksi Filtra Oy:n ja vuoden 2022 alusta Marinetek Groupin hallituksissa. Vuonna 2022 Kaitue nimitettiin Teatteri Jurkan johtokuntaan.

Koulutukseltaan Kaitue on oikeustieteen lisensiaatti Helsingin yliopistosta. Hän on suorittanut lisäksi jatko-opintoja Yhdysvalloissa.Kyky ajatella luovasti on kasvun edellytys , Taideyliopiston uutishuone, päiväämätön, viitattu 1.6.2015.

Kaitueelle on myönnetty vuonna 2018 Suomen Valkoisen Ruusun ritarikunnan 1 luokan ritarimerkki.   

Karri Kaitue on näyttelijä Katariina Kaitueen veli. Heidän äitinsä on käsikirjoittaja-näyttelijä Liisamaija Laaksonen ja isä varatuomari, yritysjohtaja Raimo Kaitue . 

Karri Kaitue on nuorena esiintynyt Spede Pasasen ja Tapio Parkkisen tv-elokuvissa. Vuonna 1994 hän toimi juontajana Yle TV1:n keskusteluohjelmasarjassa Operaatio isänmaa.

Lähteet

Luokka:Suomalaiset yritysjohtajat
Luokka:Vuonna 1964 syntyneet
Luokka:Elävät henkilöt